
Y syniad
Caru Creu ydy busnes ble byddaf fy hun yn mynd o amgylch lleoliadau Blynyddoedd Cynnar fel ysgolion, meithrinfeydd, clybiau ar ôl ysgol, clybiau gwyliau ac ysgolion meithrin er mwyn creu pethau amrywiol gyda’r plant gan ddefnyddio deunyddiau naturiol.
Daeth y syniad i rym gan fy mod yn gweithio fel cynorthwyydd cyfnod sylfaen mewn ysgol. Sylwais fod dim llawer o gyfleoedd mewn ysgolion i blant i fod yn greadigol. Dydy’r ysgolion ddim yn gwneud y mwyaf o’r cyfleoedd i ddefnyddio’r awyr agored i ddysgu ac i arbrofi, ac rydw i am newid hyn.
Pwrpas Caru Creu ydy i gael plant i feddwl yn fwy creadigol. Bydd y gweithgaredd yn dechrau gyda siarad â’r plant am beth yw’r cwmni a beth fydd disgwyl i’r plant i wneud. Bydd angen i’r plant i greu map meddwl a chynllunio beth maen nhw eisiau creu. Ar ôl i’r plant i gynllunio bydd amser iddynt i greu'r cynllun. Mae’r plant yn gallu creu rhywbeth unigol, mewn grŵp neu rywbeth fel ysgol gyfan. Gall y sesiynau fod am ddiwrnod cyfan, bore neu brynhawn yn unig neu am wythnos er mwyn gweld dosbarthiadau gwahanol. Mae hyn yn dibynnu ar beth mae’r lleoliad eisiau.
Bydd y deunyddiau, offer llaw, menig, esgidiau glaw, ‘all in ones’ a byrddau yn cael eu darparu felly bydd dim angen i'r lleoliadau darparu unrhyw beth. Y math o ddeunyddiau y bydd y plant yn defnyddio ydy dail, brigau, cerrig, concyrs a rhai blodau. Bydd y plant yn defnyddio pethau fel cordyn, tâp neu glud i dal y deunyddiau at ei gilydd. Bydd y plant yn cael cymorth trwy gydol y gweithgaredd. Gellir beth maen nhw eisiau creu cyd-fynd gyda thema'r dosbarth neu gall fod yn rhywbeth hollol wahanol.
Bydd grwpiau neu'r dosbarth cyfan allan ar y tro. Bydd hyn yn dibynnu ar sawl plentyn sydd yn y dosbarth a beth sydd yn addas i'r athrawon. Mi fydd y gweithgaredd yn cael eu cynnal mewn unrhyw dywydd. Bydd esgidiau glaw a ‘all in ones’ yn cael eu darparu os ei fod yn wlyb a bydd ‘gazebo’ yn cael eu rhoi i fyny. Gallai'r plant cadw'r beth maent yn creu.
 Pam dewis y syniad yma?
Mae’r syniad yn ddyfeisgar ac yn cysylltu gyda'r blynyddoedd cynnar. Rhai syniadau o pam mae’r syniad yn ddyfeisgar ydy:
· Plant i greu map meddwl a chynllunio eu cynllun yn annibynnol
· Plant yn gwneud dewisiadau eu hun trwy ddewis pa ddeunyddiau i ddefnyddio
· Defnyddio dychymyg, sgiliau creadigol a sgiliau echddygol manwl
· Gwerthuso eu syniadau
· Cyrraedd sawl targed yn Fframwaith y Cyfnod Sylfaen
· Plant yn dysgu yn yr awyr agored yn hytrach na thu fewn
· Helpu’r lleoliadau blynyddoedd cynnar trwy gynnig gwersi creadigol a rhoi syniadau i’r staff
· Mae’r syniad yn unigryw i’r ardal 
· Gweithio fel tîm neu yn annibynnol 
Buddion 
Mae’r syniad yn cael plant i feddwl a gweithio yn annibynnol. Mae’r syniad hefyd yn cael y plant i weithio fel tîm. Dywed Early Learning HQ (Dim dyddiad) fod gwaith tîm yn creu cyfleoedd ar gyfer dysgu cydweithredol ac i ddatblygu sgiliau cydweithredol. Mae gwaith tîm yn creu amodau i ddisgyblion i ddysgu oddi wrth ei gilydd a chefnogi ei gilydd. Mae hyn yn cyd-fynd gyda fframwaith y Cyfnod Sylfaen trwy helpu gyda sgiliau creadigol y plant i weithio ar ben eu hun, gyda phartner neu mewn grŵp bach er mwyn ddatblygu eu syniadau nhw a syniadau pobl eraill a helpu i fyfyrio arnynt (Llywodraeth Cymru, 2018).
Mae’r syniad yn defnyddio eu synhwyrau, ysbrydoliaeth a dychymyg ac yn datblygu sgiliau creadigol, dychymyg a sgiliau echddygol manwl. Mae’r syniad yn rhoi cyfle i’r plant i ddysgu ac arbrofi yn yr awyr agored.  
Trwy ddefnyddio deunyddiau naturiol mae’n helpu’r plant gyda datblygiad creadigol trwy archwilio ac arbrofi gydag amrywiaeth o dechnegau a deunyddiau fel y dywedir yn Fframwaith y Cyfnod Sylfaen (Llywodraeth Cymru, 2015).
Heriau a Rhwystrau
Does dim llawer o heriau a rhwystrau wedi codi eto. Ond rhai heriau a rhwystrau gall godi ydy:
· Dim digon o amser i bawb gael amser teg er mwyn creu ei syniad i’r llawn botensial.
· Plant yn cael anawsterau i greu'r syniad
· Dim digon o le yn yr awyr agored yn y lleoliadau
· Dim cyllid gyda’r lleoliadau er mwyn talu’r cwmni 
· Problemau i gael yr yswiriant priodol
· Asesiadau risg
· Y Tywydd 
Cynulleidfa 
Lleoliadau Blynyddoedd Cynnar fel ysgolion, meithrinfeydd, clybiau ar ôl ysgol, clybiau gwyliau ydy’r gynulleidfa i’r syniad. 
Y rhandaliadau bydd:
· Cyngor Sir
· Adran Addysg
· Athrawon/ Staff y lleoliadau blynyddoedd cynnar
· Plant o fob oedran
Pwy ydw i?
Credaf mai fi fy hun ydy’r person gorau i’r syniad yma gan fy mod yn berson creadigol iawn. Astudiais gelf a thecstilau i TGAU a Lefel A. Rydw i’n mwynhau arbrofi gyda deunyddiau gwahanol s mwynhau cynllunio yn greadigol. Mae gen i lawer o brofiad mewn creu a chynllunio pethau gwahanol.
Rydw i yn mwynhau bod yn yr awyr agored, wedi tyfu i fyny ar fferm mae gwell gen i fod yn yr awyr agored na thu fewn. Wedi gweithio mewn amrywiaeth o leoliadau blynyddoedd cynnar, rydw i yn mwynhau gweld plant yn datblygu syniadau newydd a defnyddio'r sgiliau sydd ganddynt.
Costau
Dangoswyd ymchwil fod dim syniad fel yr un yma i gael yn yr ardal. Wedi siarad gyda rhai lleoliadau blynyddoedd cynnar ac ysgolion, dywedon y bod yn hoffi’r syniad ac y bydden yn cael Caru Creu i mewn i greu pethau gyda’r plant. Felly mae’r galw am hyn yn addawol.
Mi fydd costau i ddechrau’r syniad ac i brynu’r adnoddau i gyd. Mi fydd rhaid talu am gwrs Iechyd a diogelwch ac i gael DBS ond ar ôl gwario i ddechrau’r syniad mi fydd wedyn llai o gostau. Mi fydd angen talu i gael yr yswiriant priodol. O ran costau i’r lleoliadau blynyddoedd cynnar, mi fydd yn rhatach i’r lleoliadau i fwcio mwy nag un sesiwn ar y tro. Os fydd y cwmni yn tyfu wedyn mi fydd llawer mwy o gostau er mwyn gwneud hyn yn bosib ond mi fydd y costau yma yn cael eu talu gan daliadau’r lleoliadau.

Rhan 2
Mae creadigrwydd yn mynd law yn llaw ag arloesedd . Does dim arloesedd heb greadigrwydd (Sokolova, 2015). Syniadau creadigol sydd yn bwydo’r broses arloesi (Goodman a Dingli, 2013). Creadigrwydd ac arloesedd yw’r sbardunau allweddol ar gyfer llwyddiant unrhyw sefydliad (Goodman a Dingli, 2013).
Mae’r profiadau a chynigir i blant yn eu blynyddoedd cynharaf yn hanfodol yn eu datblygiad yn y dyfodol. Y mwyaf cyfoethocaf yw’r profiadau cynnar hyn, y mwyaf o gyfle y bydd plant yn cael i ddatblygu’r teimladau a’r ddealltwriaeth sydd angen arnynt nawr ac yn y dyfodol (Duffy, 2006).
Mae’r syniad yn cefnogi datblygiad plant ifanc mewn nifer o ffyrdd. Y prif ddatblygiad mae’r syniad yn cefnogi ydy datblygiad creadigol. Dywedir Llywodraeth Cymru (2015) dylai plant fod yn datblygu eu dychymyg a’u creadigrwydd yn barhaus ar draws y cwricwlwm. Ystyrir creadigrwydd a dychymyg yn beth da ac mae ganddynt draddodiad hir mewn lleoliadau blynyddoedd cynnar (Duffy, 2006). Dywed Duffy (2006) fel pobl mae angen i ni ymarfer ein creadigrwydd a dychymyg, mae angen i ni gynrychioli ein meddyliau, argraffiadau a theimladau. Mae Bruner (1986) yn dadlau ein bod wedi rhoi gwerth mawr ar feddwl rhesymegol a systematig, ac nad yw’r meddwl sythweledol hwnnw wedi derbyn y sylw mae’n haeddu. Arweiniwyd hyn at or-bwysleisio ar y gallu i gadw ac ailadrodd ffeithiau, i fod yn ddiddiwedd, yn dawel a datgysylltiedig. Gall olygu nad yw dysgu’n cael ei ennill trwy brofiadau uniongyrchol ond yn seiliedig ar dderbyn dealltwriaeth pobl eraill gyda’r canlyniad bod ein gallu i weld y byd trwy ein llygaid ein hunain yn lleihau (Duffy, 2006). Dywed Duffy (2006) bod creadigrwydd a dychymyg yn aml yn cael eu cysylltu â'i gilydd. Os ydym am eu hyrwyddo’n effeithiol mae angen i ni fod yn glir ynghylch beth ydynt a sut maent yn ymwneud a'i gilydd. Mae angen hefyd fod yn glir ynghylch eu cysylltiadau a meysydd fel estheteg a chwarae (Duffy, 2006).
Nodweddir y broses greadigol gan gymryd risg, rhoi cynnig ar bethau ac arbrofi. Ar gyfer pob gweithred wirioneddol greadigol bydd llawer nad fydd yn llwyddo, lle nad oedd syniadau neu’r deunyddiau a gysylltwyd yn gweithio (Duffy, 2006). Un o’r heriau sydd yn gysylltiedig gyda’r syniad ydy os nad yw’r syniadau a chynlluniwyd yn gweithio neu os nad oedd y deunyddiau yn briodol. Dywed Duffy (2006) fod methiannau ymddangosiadol hyn yn hanfodol i’r broses greadigol. Os yw plant yn gwybod y canlyniad eisoes, nid ydynt yn ymgysylltu a’u creadigrwydd, neu nid ydynt yn ymdrin â rhywbeth newydd iddynt. Mae’n adeg pan fydd plant yn darganfod nad yw rhywbeth yr oeddent yn ei feddwl yn gweithio, neu nad oedd dyfalu yn gywir, eu bod yn darganfod rhywbeth nad oeddent wedi’i wireddi o’r blaen ac mae’r ddealltwriaeth yn symud ymlaen (Duffy, 2006). Mae gan blant y gallu i weithio pethau allan a datblygu eu meddwl drostynt eu hunain. Mae camgymeriadau yn bwysig wrth iddynt symud ymlaen (Duffy, 2006).
Mae’r syniad yn arloesol gan fod dim syniad yr un peth ar un yma i gael yn yr ardal. Mae’r syniad yn unigryw i’r ardal ac mi fydd yn unigryw i’r lleoliadau blynyddoedd cynnar. Mae’r syniad yn cyrraedd sawl targed yn Fframwaith y Cyfnod Sylfaen. 
Budd arall i’r syniad ydy bod y plant yn cael dewis. Mae’r plant yn cael dewis beth maen nhw eisiau creu a pa ddeunyddiau maen nhw eisiau defnyddio. Mae hyn yn cysylltu gyda damcaniaeth Froebel. Dywed Tovey (2013) fod Froebel yn pwysleisio pwysigrwydd plant yn gwneud pethau gyda’i gilydd. Gwelodd sut mae plant yn chwilio am rwystrau ac yn mwynhau eu goresgyn a dadleuodd ein bod yn tanamcangyfrif galluoedd plant a’u boddhad mewn cyflawniadau newydd.
Un budd o’r syniad ydy bod plant yn gallu dysgu yn yr awyr agored. Dywed Estyn (dim dyddiad) fod darpariaeth awyr agored yn cyfrannu yn sylweddol at ddatblygiad medrau rhifedd, llythrennedd, meddwl a datrys problemau  plant. Yn ôl Cyfoeth Naturiol Cymru (dim dyddiad) mae ymchwil diweddar yn dangos y gall dysgu yn yr awyr agored gael effaith gadarnhaol ar berfformiad unigolion a grwpiau, gan helpu i wella sgiliau craidd fel datrys problemau a chyfathrebu. Dywed Cyfoeth Naturiol Cymru (dim dyddiad) hefyd y gall helpu i wella datblygiad cymdeithasol plant ysgol gynradd ac atal colli gwybodaeth amgylcheddol gan ein helpu ni i gyd i ofalu am ein byd ar gyfer y dyfodol. Mae’r awyr agored yn lle i symud, meddwl, teimlo, dychmygu a chreu (Tovey, 2013). Mae profiad uniongyrchol bob dydd o’r byd naturiol yn yr awyr agored yn hanfodol fel y gall plant ddysgu a gwerthfawrogi ei ryfeddodau a dechrau deall y gydberthynas rhwng pob un peth byw (Tovey, 2013). 
Yn ôl y llenyddiaeth un o brif fanteision defnyddio’r amgylchedd awyr agored yw ei fod yn rhoi lle i blant symud yn rhydd (Rivkin, 1995 dyfynnwyd yn Maynard a Waters, 2007:256). Fodd bynnag, un rhwystr o’r syniad yma ydy os fod diffyg lle yn yr awyr agored yn y lleoliadau blynyddoedd cynnar. Yn ôl Early Years Alliance (2016) mae arolwg o bron i 400 o ddarparwyr blynyddoedd cynnar wedi dangos bod llawer o leoliadau yn cael trafferth a gofod awyr agored annigonol neu ddiffyg gofod awyr agored. Dylai pob plentyn cael y cyfle i fwynhau profiadau awyr agored ystyrlon o ansawdd uchel, dim gwahaniaeth pa fath o leoliadau maent yn ei fynychu. Does dim syndod bod gan rhai rhieni ac ymarferwyr bryderon ynghylch chwarae yn yr awyr agored, gan gynnwys tywydd gwael, iechyd a diogelwch a phlant yn mynd yn fudr (Early Years Alliance, 2016).
Mae’r syniad yn cael plant i ddefnyddio eu synhwyrau, ysbrydoliaeth a dychymyg. Dywed Llywodraeth Cymru (2015) trwy ddefnyddio eu synhwyrau, dylai annof plant i fwynhau dysgu trwy archwilio, ymholi, arbrofi, gofyn cwestiynau a dod o hyd i atebion. Dylent ddysgu i  fynegi eu syniadau, eu barn a theimladau eu hunain gyda dychymyg, creadigrwydd a sensitifrwydd (Llywodraeth Cymru, 2015). Mae hyn yn cwrdd â gofynion yn y maes gwybodaeth a dealltwriaeth o’r byd yn y Cyfnod Sylfaen.
Budd arall o’r syniad ydy bod y plant yn cael defnyddio deunyddiau naturiol. Yn ôl Early Years Careers (2015) gall deunyddiau naturiol fod yn ysbrydoledig. Mae’r plant yn cael eu swyno gan yr adnoddau ac yn awyddus i’w archwilio. Gall arsylwi plant sydd yn defnyddio deunyddiau naturiol roi darlun mwy manwl i oedolion a diddordebau plant (Early Years Careers, 2015). Mae defnyddio deunydd naturiol ac adferedig yn caniatáu i blant ddefnyddio eu dychymyg a dangos eu sgiliau, i’r plant iau gall hwn gwella eu datblygiad synhwyraidd (Early Years Careers, 2015). Mae defnyddio deunyddiau naturiol yn helpu plant gyda’i datblygiad creadigol trwy archwilio ac arbrofi gydag amrywiaeth o dechnegau a deunyddiau fel y dywedir yn fframwaith y cyfnod sylfaen (Llywodraeth Cymru, 2015).
Yn aml mae gan athrawon ragfarn yn erbyn myfyrwyr creadigol, gan ofni y bydd creadigrwydd yn yr ystafell dosbarth yn aflonyddgar. Maent yn dibrisio nodweddion personoliaeth greadigol fel cymryd risg, ysgogiad ac annibyniaeth (Gabora, dim dyddiad). Maent yn atal creadigrwydd trwy ganolbwyntio ar atgynhyrchu gwybodaeth ac ufudd-dod yn y dosbarth (Gabora, dim dyddiad). Fodd bynnag dywedir Bereczki (2019) canfuwyd astudiaethau cynnar er bod athrawon yn gwerthfawrogi creadigrwydd, bod eu credoau yn aml yn cael eu cam-lofnodi gyda’r dystiolaeth wyddonol. Roedd camsyniadau cyffredin yn cynnwys bod creadigrwydd yn ymwneud a gwreiddioldeb yn unig, ei fod yn dalent anedig na ellir ei meithrin a’i bod yn ymwneud yn bennaf a chelfyddydau a Dyniaethau. Awgrymodd yr ymchwil fod y camsyniadau hyn yn debygol o fod yn rhwystrau i feithrin creadigrwydd yn yr ystafell dosbarth (Bereczki, 2019).
Mae’r syniad yn galluogi plant i weithio fel tîm. Dywed Early Learning hq (dim dyddiad) fod gwaith tîm yn creu cyfleoedd ar gyfer dysgu cydweithredol ac i ddatblygu sgiliau cydweithredol. Mae gwaith tîm yn creu galluogi’r plant i ddysgu oddi wrth ei gilydd a chefnogi ei gilydd (Early Learning hq, dim dyddiad). Mae hyn yn cyd-fynd gyda fframwaith y cyfnod sylfaen trwy helpu gyda sgiliau creadigol y plant i weithio ar eu pennau eu hun, gyda phartner neu mewn grŵp er mwyn datblygu eu syniadau eu hun a syniadau pobl eraill a helpu i fyfyrio arnynt (Llywodraeth Cymru, 2015).  Dywed Smith (2006) canfuwyd prosiect a oedd yn cynnwys dros 4,000 o ddisgyblion bod y plant a oedd yn gweithio gyda’i gilydd mewn grwpiau yn gwneud cynnydd cyflym ac yn ymddwyn yn dda. Roedd y disgyblion yn canolbwyntio mwy ar eu gwaith ac roedd y drafodaeth feddylgar rhwng plant yn dyblu mewn llawer o ddosbarthiadau a darganfu’r yn yr astudiaeth (Smith, 2006). 
Un peth gall herio’r syniad ydy'r tywydd. Mae’r syniad yn gallu cael ei wneud mewn pob math o dywydd. Darparir dillad ac esgidiau priodol i’r plant i wisgo ac mi fydd cysgodfa yn mynd i fyny os mae’r tywydd yn wlyb. Dywed Bilton (2010) gall gweithio y tu allan fod yn anoddach na’r tu fewn, yn brwydro yn erbyn yr elfennau’n rheolaidd ac yn aml yn fwy effro, yn wyliadwrus am beryglon bosib. Mae angen i blant ddysgu i beidio â bod ofn y tu allan, ond eu gweld fel rhan o fywyd (Bilton, 2010). Mae tystiolaeth glir bod plant yn chwarae ac yn bodoli y tu allan yn llai nag yr oeddent yn arfer bod. Gall bod yr awyr agored yn effeithio ar blant yn wahanol, gallant ymddwyn yn wahanol a gwneud pethau gwahanol ac weithiau gall amgylchedd gael fwy o effaith ar rai plant nag eraill (Bilton, 2010). Fodd bynnag dywed Bilton (2010) gwnaeth Margaret McMillan, sylfaenydd mudiad ysgolion meithrin Lloegr ym 1914 gwneud hi’n glir y byddai plant yn fwy iach ac yn llai tebygol o fynd yn sâl os oeddent y tu allan. Os yw plant wedi’u lapio’n dda ac mewn awyrgylch sydd yn oer, byddant yn gallu canolbwyntio a dysgu’n effeithiol ac ni fyddant yn mynd yn sâl. Nid yw’n achos o’r posibilrwydd y gallwn fynd allan, ond mae’n rhai i blant fynd allan bob dydd (Bilton, 2010).
Her arall a gall ddatblygu ydy risgiau.  Mae awgrymiadau'r bod plant ar y naill law y disgwylir iddynt fod yn oedolion bach ac ar y llall sydd angen eu hamddiffyn yn gyson fel na allant naill ai fwynhau neu elwa o’u plentyndod ac nad ydynt yn gallu dod yn annibynnol (Bilton, 2010). Rhaid sylweddoli bod angen heriau a’r plant i’w helpu i ddod yn hunanreoleiddiol yn eu diogelwch. Os na allant reoli eu hunain ni allant ddarganfod beth sydd yn ddiogel a beth sydd ddim. Nid oes angen i blant wynebu perygl, ond mae angen iddynt wynebu risg a her (Bilton, 2010). Dywed Play Wales (dim dyddiad) y bydd angen i bob plentyn cymryd risgiau corfforol ac emosiynol wrth iddynt dyfu, dim ots pa ddiwylliant neu gefndir y daw. Fodd bynnag mae manteision cymryd risg yn cynnwys ymestyn sgiliau, datblygu galluoedd corfforol ac emosiynol, herio eu hunain mewn ffyrdd newydd a chael profiadau uniongyrchol o ganlyniadau ein gweithredoedd (Play Wales, dim dyddiad). Mae darpariaeth chwarae o ansawdd yn cynnwys cyfleoedd i blant a phobl ifanc gymryd risgiau. Os na fyddwn yn darparu cyfleoedd chwarae sydd yn cynnwys rhyw elfen o risg a bydd plant yn ei geisio mewn man arall. Rhaid i unrhyw asesiad risg gydbwyso’r perygl o niwed yn erbyn y budd i’r plentyn wrth gymryd rhan yn yr ymddygiad peryglus (Play Wales, dim dyddiad). Mae’r syniad yma yn darparu asesiad risg mewn pob lleoliad blynyddoedd cynnar. Mae’r plant yn cael defnyddio offer llaw a goruchwylid gan oedolyn. Mae’r syniad yn cyd-fynd gyda beth mae Play Wales (dim dyddiad) yn dweud sef wrth gynllunio a darparu cyfleoedd chwarae, y nod yw peidio â dileu risg, ond pwyso a mesur y risgiau a’r manteision.
Yn ôl HWB (2019) o fewn y cwricwlwm newydd i Gymru erbyn 2020, mi fydd celfyddydau mynegiannol yn rhan o’r cwricwlwm. Mae gwaith creadigol yn cyfuno gwybodaeth a sgiliau gan ddefnyddio’r synhwyrau, ysbrydoliaeth a dychymyg. Bydd disgwyl i’r dysgwyr ddylanwadu ar eu creadigrwydd eu hunain, datblygu gwybodaeth greadigol a chyfuno adnoddau i wella eu proses greadigol eu hunain. Bydd athrawon/ ymarferwyr yn annog dysgwyr nid yn unig i ddatblygu eu gallu i werthfawrogi gwaith creadigol ond hefyd doniau creadigol, eu sgiliau artistig a pherfformio. Mi fydd yn sbarduno eu harbrofi a’u creadigrwydd eu hunain (HWB, 2019). Mi fydd y syniad yma yn addas i gyd-fynd gyda’r cwricwlwm newydd.
Os ydy’r syniad yn llwyddiannus gall cael eu gweithredu mewn lleoliadau blynyddoedd cynnar fel ysgolion a meithrinfeydd ar draws y sir. Mae modd i’r syniad i dyfu mewn i fusnes llwyddiannus a brysur sydd yn cefnogi datblygiad plant mewn nifer o ffyrdd. Gall y syniad cael eu cynnig ar draws y maes blynyddoedd cynnar mewn nifer o ffyrdd gwahanol. Gall y syniad hefyd fod yn ffordd o ddysgu athrawon a staff lleoliadau blynyddoedd cynnar am bwysigrwydd creadigrwydd a chynnig syniadau a chynlluniau iddynt. Mae’r syniad yn edrych yn addawol i’r dyfodol.

